
Изх.№ 61-00-141/25.05.2023г.                                                   Вх.№ ОС-354/25.05.2023г.
ДО

ОБЩИНСКИ  СЪВЕТ  ЗЛАТОГРАД

ОБЩИНА ЗЛАТОГРАД
ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Придобиване на собственост върху част с площ 150м2 от поземлен имот с пл.№ 381 по ПУП  на с. Старцево - за ул. „Люляк“
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

С писмо с вх.№ 10-00-134/10.08.2022г. на Кмета на Кметство с.Старцево е поискано извършване на отчуждителни действия за частта от имот № 381 по плана на с.Старцево, във връзка с искането на Анка Хаджиева за осигуряване на транспортен достъп до жилищната сграда в УПИ VII-379, кв.44 по ПУП на с.Старцево.

Разкриването на улица „Люляк“ в гореописания участък и съответно придобиването на собствеността на тази част от имота е наложително, във връзка с осигуряване на достъпа до УПИ VII-379, кв.44 по ПУП на с.Старцево, както и осъществяване на връзката с улица „Малина“.

Имот с кадастрален номер 381 по плана на с.Старцево е собственост на Методи Сечков, наследник на Давуд Сечков, съгласно: 1) Нотариален акт № 55/13.11.1979г. и 2) удостоверение №202/08.08.2022г за наследници Давуд Сечков.

С писмо изх.№ 94-00-333/30.01.2023г. на Общинска администрация Златоград, до Методи Сечков, на основание чл.199, ал.1 от Закона за устройство на територията и чл.21, ал.4 от Закона за общинската собственост, отправих предложение, Община Златоград  да закупи от него, частта с площ  432м2  от имот пл.№ 381, ведно с трайните насаждения  в него – 8 бр. овощни дръвчета, попадаща в неразкритото трасе на ул.„Люляк” в участък между о.т.175а и о.т.176б, в кв. 45  по плана на с.Старцево.

Пазарната цена, определена от лицензиран оценител за частта от имота с площ 432м2 , включително трайните насаждения – овощни дръвчета общо 8 бр., находящи се в тази част на имота, е в размер на 4820лв.(четири хиляди осемстотин и двадесет лева), която цена Общината да заплати, при писмено съгласие от страна на Методи Сечков и след положително решение на Общински съвет Златоград.
С възражение с вх.№ 94-00-990/16.02.2023г. в Общинска администрация Златоград, Методи Сечков, изразява несъгласие с направеното предложение.

С предложение с вх.№ 94-00-2060/27.03.2023г. в Общинска администрация Златоград, Методи Сечков,  предлага следното:

· Частично разкриване на улица „Люляк“ до о.т. 176а, с цел осигуряване на достъп до УПИ VII- 379, кв.44 по ПУП на с.Старцево;

· Преизчисляване на площта от имот пл.№ 381, попадаща в трасето на улица „Люляк“  до о.т. 176а и цена от 15 лв/м2;

· За 7 (седем) броя овощни дръвчета, попадащи в този участък от имота (до о.т.176а) по 30 лв. на брой дръвче (по 15 лв. за закупуване на нови овощни дръвчета и по 15 лв. за засаждане за брой  ново дърво).


С писмо с вх.№ 10-00-84/27.04.2023г. на Кмета на Кметство с.Старцево е изразено положително становище относно предложението на Методи Сечков за частично разкриване  на улица „Люляк“ до о.т. 176а, с цел осигуряване на достъп до УПИ VII- 379, кв.44 по ПУП на с.Старцево, като е определена и частта от имот № 381 в този участък, а именно 150м2.

Предвид гореизложеното, считам че е целесъобразно извършването на покупко-продажба на частта от поземлен имот № 381, с площ 150м2, ведно с попадащите в обхвата на тази част от имота 7 бр.овощни дръвчета, попадаща в неразкритото трасе на улица „Люляк“ по плана на с.Старцево, на обща цена от 2460лв. (две хиляди четиристотин и шестдесет лева), която цена включва:  15 лв/м2 - земя и 30 лв/бр. овощни дръвчета - за 7 бр.
 Съгласно чл.3, ал.1, т.1 от Закона за общинската собственост (ЗОС), във връзка с чл.64, ал.1, т.1 от Закона за устройство на територията (ЗУТ) транспортната техническа инфраструктура (улиците) представляват обекти, публична общинска собственост. 

В Закона за общинската собственост, чл.21, ал.4, е предвидена възможност при необходимост от изграждане на обекти, публична общинска собственост, имотите на физически лица да не се отчуждават принудително, ако общината ги придобие в собственост или бъде извършена замяна. В чл.21, ал.5 от ЗОС е предвиден ред за одобряване от Общински съвет на постигнато предварително съгласие за придобиване на имота от общината.

В Годишната програма за управление и разпореждане с имотите - общинска собственост в Община Златоград през 2023година, Приета с Решение № З-672/22.03.2023 г. по Протокол № 50/22.03.2023 г. на Общински съвет Златоград е включена точка 5. Ул. „Люляк”; ул.„Малина” и ул.„Ален мак”, с.Старцево в раздел ХІІ.Обекти, за изграждането, на които е необходимо закупуване или отчуждаване на частни имоти.

С Разчета за финансиране на капиталовите разходи за 2023г. на Община Златоград, приет с Решение № З 675 от 22.03.2023г. и допълнен с Решение № З 688/27.04.2023г на Общински съвет Златоград, е предвидено финансиране на обект № 25- Улица. „Люляк", с.Старцево, участък 1 с дължина 185м от о.т.115 до о.т 173а и участък 2 с дължина 70м от о.т.175а до о.т.176б  /инженеринг + придобиване/ в размер на    212 680 лв. В тази сума е предвидено финансиране в размер на 5500лв, с източник на финансирани- собствени капиталови разходи- приходи от продажби, за придобиването на частта от поземлен имот с кадастрален номер 381 с площ 432м2, попадаща в неразкритото трасе на улица „Люляк“, в участък между о.т.175а до о.т.176б  по ПУП на с.Старцево.

 Във връзка с изложеното по-горе, предлагам Общински съвет Златоград да приеме следното
РЕШЕНИЕ:

На основание чл.21, ал.1, т.8 от ЗМСМА, чл.21, ал.5, чл.34, ал.2 от ЗОС, във връзка с чл.21, ал.4 от ЗОС, чл.9, т.1 от Наредба №2 за реда за придобиване, управление и разпореждане с общинско имущество, Общински съвет Златоград

Р Е Ш И:

1. Одобрява постигнатото предварително съгласие с Методи Сечков,с което  Община Златоград да придобие възмездно правото на собственост върху частта с площ 150м2 от имот пл.№ 381 по ПУП на с.Старцево, попадаща в неразкритото трасе на ул.„Люляк” в участък между о.т. 175а до о.т.176а по плана на с.Старцево, собственост на Методи Сечков, наследник на Давуд Сечков, съгласно нотариален акт № 55/13.11.1979г., с цел осигуряване на достъп до УПИ VII- 379, кв.44 по ПУП на с.Старцево.
2. Упълномощава Кмета на Община Златоград, да сключи договор за покупко-продажба на имота, описан в т.1  със Методи Сечков, на  пазарна цена в размер на 2460лв. (две хиляди четиристотин и шестдесет лева), като разходите по придобиването на имота са за сметка на Община Златоград. 
     Приложения: 
1. Писмо с вх.№ 10-00-134/10.08.2022г. от Кмета на Кметство с.Старцево;

2. Заявление с вх.№ 394/02.06.2022г. в Кметство с.Старцево от Анка Хаджиева; 
3. Скица № 43/13.06.2022г., презаверена към дата 15.05.2023г.,– извадка от действащия ПУП на с.Старцево в обхват на ПИ № 381, кв.44 и кв.45;

4. Удостоверение.№ 578/08.08.2022г. за идентичност на поземлен имот № 381;
5. Удостоверение.№ 580/08.08.2022г. за факти и обстоятелства на поземлен имот № 381, кв.44 и кв.45 по плана на с.Старцево;
6. Нотариален акт № 55/13.11.1979г.;

7. Удостоверение № 202/08.08.2022г за наследници Давуд Сечков;

8. Удостоверение № 203/08.08.2022г. за идентичност  на лице с различни имена – Давуд Сечков – Давид Сечков;
9. Експертна оценка от 16.01.2023г.;

10. Писмо изх.№ 94-00-333/30.01.2023г. на Общинска администрация Златоград, до Методи Сечков;

11. Възражение с вх.№ 94-00-990/16.02.2023г. в Общинска администрация Златоград от Методи Сечков;

12. Предложение с вх.№ 94-00-2060/27.03.2023г. в Общинска администрация Златоград, от Методи Сечков;
13. Писмо изх.№ 10-00-83/26.04.2023г. на Общинска администрация Златоград, до Кметство с.Старцево;

14. Писмо с вх.№ 10-00-84/27.04.08.2023г. от Кмета на Кметство с.Старцево;
15. Снимков материал.
С уважение,

МИРОСЛАВ ЯНЧЕВ

Кмет на Община Златоград
Изготвил:

Инж. Светла Букова- Гл.експерт КР
Дирекция „Устройство на територията“

Съгласували:

Арх.Руска Запрянова  – Главен архитект
Златка Цекова –Директор на дирекция

АПО, ОС и З, той и юрисконсулт

В Общинска администрация Златоград функционира  Система за  управление на качеството и информационната

сигурност, в съответствие с изискванията на стандартите ISO 9001:2008 и ISO 27001:2005.

